  Майя Бывальцева Удмуртиысь Кун Кенешлэн азьвыл чакламтэ сессияз, 9-тӥ тулыспалэ, элькунлэн 2017-тӥ арлы коньдэтэз сярысь катэ тупатонъёс пыртыны чаклало. 20-тӥ толшоре со сярысь ивортэ улосвыл парламентлэн пресс-службаез. Азьвыл чакламтэ сессиез ортчытон сярысь кичӧлтонэн улосвыл парламентэ вазиськиз Удмуртилэн тӧроез Александр Соловьёв. Катэ тупатонъёс пырты кулэ луиз федерал программаосъя валче вылысь коньдон висъян понна. Тодэ вайытом, Удмуртилэсь 2017-тӥ арлы коньдэтсэ Кун Кенешысь депутатъёс 2016-тӥ арын 13-тӥ толсуре кутӥзы. Коньдон ужпумъёсъя валтӥсь ужкагазын пусъемын: табыш люкетэз — 59 миллиард 491 миллион манет, уже кутоно люкетэз — 63 миллиард 229 миллион манет, тырмисьтэм люкетэз — 3 миллиард 738 миллион манет. Тегъёс: Политика Ижкар Удмуртия КунКенеш коньдэт депутатъёс  